Pas humbjes turpëruese 5-1 në "El Clasico" ndaj Barcelonës, Real Madrid është zhytur në krizë të thellë.
Gjatë ndeshjes Barcelona ishte dominuese duke i shkaktuar kundërshtarit të tyre humbjen e tretë me radhë në La Liga. Së fundmi është publikuar një video ku bie në sy gjesti fantastik i Piques.
Në fillimin e ndeshjes, Sergio Ramos mori topin për të ekzekutuar një rivënie anësore dhe në ato momente, nga tribunat filluan sharjet në kor "Sergio Ramos bir k…". Kapiteni i Real Madrid është një nga figurat më të urryera në Barcelonë dhe dje ishte dita kur kjo urrejtje filloi të shprehej shumë qartë.
Por kamerat e "Movistar" kanë kapur në ato momente edhe gjestin e veçantë të Pique, i cili gjendej në anën tjetër të fushës, por nuk po pëlqente edhe aq shumë fyerjet për mikun e tij. Lojtari çoi dorën lart duke i bërë me gisht shenjën "jo" tifozëve për këto fyerje ndaj Sergio Ramos, i pakënaqur me atë që po dëgjonte. /CNA.al